laion/Wikipedia-Exotic huggingface dataset:
עונת 2017/2018 ביורוליג

עונת 2017/2018 ביורוליג היא העונה ה-61 של המפעל הראשון בחשיבותו בכדורסל האירופי, ה-18 שנקראה בשם "יורוליג", והשנייה ברציפות בפורמט הליגה ובדרך בחירת הקבוצות המשתתפות בה, שנקבעו עקב סכסוך יורוליג-פיב"א בשנים שקדמו לה. העונה נפתחה ב-12 באוקטובר 2017 ומשחק הגמר של הפיינל פור נערך בקומבנק ארנה שבבלגרד, סרביה, ב-20 במאי 2018. ריאל מדריד ניצחה בגמר 80:85 את פנרבחצ'ה אולקר וזכתה בתואר העשירי שלה במפעל. בתחרות משתתפות 16 קבוצות, שמתחרות בפורמט של ליגה בעלת שני סיבובים - כל קבוצה משחקת משחק בית ומשחק חוץ נגד כל הקבוצות, כאשר בסיום העונה הסדירה שמונה הקבוצות המדורגות ראשונות יעפילו לפלייאוף, בו ישחקו המדורגת בשיטת הצלבה של הראשונה נגד המדורגת שמינית, שנייה נגד שביעית, שלישית-שישית ורביעית-חמישית. הפלייאוף יתקיים בפורמט של סדרות "הטוב מחמישה", כאשר בסיומו יתקיים פיינל פור, שיערך בשנה זו בקומבנק ארנה שבבלגרד, סרביה. אולמות קבוצות היורוליג 2017/2018   סאסקי בסקוניה ברוזה במברג הכוכב האדום בלגרד חימקי מוסקבה צסק"א מוסקבה אולימפיה מילאנו ברצלונה פנרבחצ'ה מכבי תל אביב אולימפיאקוס פנאתינייקוס ריאל מדריד ולנסיה ז'לגיריס קובנה אוניקאחה מאלגה אנאדולו אפס מקרא:   העפלה לשלב ההצלבה   אי-העפלה לשלב ההצלבה 8 הקבוצות שהעפילו משלב העונה הסדירה התמודדו בסדרות לפי דירוגן בסיום העונה הסדירה (מקום ראשון נגד מקום שמיני, מקום שני נגד מקום שביעי, מקום שלישי נגד מקום שישי ומקום רביעי נגד מקום חמישי). המדורגת גבוה יותר אירחה את המשחק הראשון, השני והחמישי (במידת הצורך). המדורגת נמוך יותר אירחה את המשחק השלישי והרביעי (במידת הצורך). ארבע המנצחות העפילו לשלב חצי הגמר, ושתי המנצחות בחצאי הגמר יתמודדו בגמר על תואר אליפות אירופה בכדורסל. סלובניה לוקה דונצ'יץ' (ספרד ריאל מדריד) רוסיה אלכסיי שבד (רוסיה חימקי מוסקבה) ארצות הברית קייל היינס (רוסיה צסק"א מוסקבה) סלובניה לוקה דונצ'יץ' (ספרד ריאל מדריד) מדיה וקבצים בנושא עונת 2017/2018 ביורוליג בוויקישיתוף
טטרפוד

טטרפוד (לעיתים נקרא גם "דולוס") הוא מבנה בטון בצורה דמוית פירמידה משולשת (טטראדר) הבנוי מכמה זוויות שונות האחת בצורת T והשנייה כלפי מטה בצורה ישרה. הטטרפוד נמצא בשוברי גלים, מרינות ונמלים. צורתו של הטטרפוד נועדה להפיג את עוצמת הגלים הנכנסים מכיוון הים על ידי כך שהיא מאפשרת למים לזרום בצורה סיבובית ולא בצורה ישירה, ולהקטין את עוצמת הזרימה בכך שהיא מאפשרת חלוקה אקראית של טטרפודים לשילוב מקסימלי של חלוקת הגל. חומרים ומבנים אחרים המשמשים למטרה זו, כגון סלעים וקוביות בטון, פחות שימושיים כיום מפני שעוצמת הגלים כלפיהם היא ישירה ואינה עוזרת לניפוץ הגלים בצורה טרבולנטית. הטטרפוד פותח בשנת 1950 על ידי פייר דנל בגרנובל שבצרפת. טטרפודים שימשו לראשונה בתחנת הכוח רוצ'ס נוארס בקזבלנקה כדי להגן על צריכת מי הים. הם כבר לא מוגנים על ידי פטנט, נמצאים בשימוש נרחב בכל רחבי העולם, ומיוצרים על ידי קבלנים רבים. הטטרפוד עורר השראה עבור מדינות רבות ליצירת מבני בטון דומים לשימוש בשובר גלים, כולל הקובייה המתוקנת (ארצות הברית, 1959), ה-Stabit (אנגליה, 1961), Akmon (הולנד, 1962), Dolos (דרום אפריקה, 1963), Stabilopod (רומניה, 1969) הסייבי (אוסטרליה, 1978), האקרופוד (צרפת, 1981), הקובייה החלולה (גרמניה, 1991), ה-A-jack (ארצות הברית, 1998) וה-Xbloc (הולנד, 2001). ביפן, המילה "טטרפוד" משמשת לעיתים קרובות כשם גנרי לגושי פיזור גלים, כולל צורות וצורות אחרות. טטרפודים ובטון הפכו למוסד יפני בתקופה המודרנית. הייצור שלהם מייצר מקומות עבודה ליפנים רבים בחברות בנייה. ההערכה היא שכמעט 50 אחוזים מתוך כ-35,000 ק"מ של קו החוף היפני כבר מכוסה או השתנה בצורה כלשהי על ידי טטרפודים או צורות בטון אחרות. בשל ריבוי הטטרפודים, תיירים רבים המבקרים באוקינאווה מתקשים במציאת חופים בתוליים וקווי חוף שלא שונו על ידי הצבת טטרפודים. טטרפוד הוא מבנה בטון רגיל (לעיתים מזוין) אשר נבנה על ידי שלוש תבניות פלדה המקלות על בנייתו. יצור טטרפוד בדרך כלל נמשך בין 22 ל-24 שעות. טטרפוד אחד יכול לשקול בין 1.5 טון לכ-12 טון. הרמת הטטרפוד מתבצעת כ-3 ימים לאחר יצורו. הטטרפוד מועבר מהמפעל למקום האחסון שלו. הרמתו מתבצעת באמצעות מנוף כבד אל תוך משאיות, אשר מובילות אותו אל שובר הגלים. כדי להניח טטרפוד נדרשות שתי שכבות מצע - חול וסלעים. החול משמש כדי להגביה את פני הים והסלעים משמשים להנחת הטטרפוד בצורה נכונה, הטטרפוד מונח בצורה אקראית. בטון בנייה שובר גלים נמל Azenha, M., Sena-Cruz, J., Camões, A., & Ferreira, R. M. (2011). Numerical simulation of the structural behaviour of concrete tetrapods subject to imposed deformations and applied loads. Franco, L., Noli, A., De Girolamo, P., & Ercolani, M. (2000). Concrete strength and durability of prototype tetrapods and dolosse: results of field and laboratory tests. Coastal engineering, 40(3), 207-219. Daniel, P., & Greslou, L. (1962). THE" TETRAPOD". Coastal Engineering Proceedings, (8), 27-27. Wehkamp, S., & Fischer, P. (2013). Impact of coastal defence structures (tetrapods) on a demersal hard-bottom fish community in the southern North Sea. Marine environmental research, 83, 82-92. מדיה וקבצים בנושא טטרפוד בוויקישיתוף
בית הוהנברג

בית הוהנברג (בגרמנית: Hohenberg) הוא בית אצולה אוסטרי אשר נפרד מבית הבסבורג עם נישואיו של פרנץ פרדיננד, ארכידוכס אוסטריה לסופיה חוטק. בשנת 1900, הודיע פרנץ פרדיננד, ארכידוכס אוסטריה, בנם של קרל לודוויג, ארכידוכס אוסטריה ומריה אנונציאטה, נסיכת שתי הסיציליות, אשר היה יורש העצר של האימפריה האוסטרו-הונגרית, על רצונו להינשא לאצילה צ'כית זוטרה בשם סופיה חוטק, בתם של בוהוסלב, רוזן חוטק וחוטקוב, ווילהלמינה קינסקי, רוזנת ויצניץ אונד טיטאו. מכיוון שסופיה לא עמדה בתנאי הנישואים של בית הבסבורג, הודיע פרנץ יוזף הראשון, קיסר אוסטריה שהנישואים יוכלו להתקיים רק אם סופיה לא תוכל לקבל את התואר "קיסרית אוסטריה ומלכת הונגריה" אשר היה שמור לאשת הקיסר, וילדיה לא יהיו זכאים לרשת את הכתר ואף לא יקבלו את זכויות היתר שהיו שמורות לבני הבסבורג. כפיצוי, העניק הקיסר לסופיה את התואר "נסיכת הוהנהברג", על שמה של עיר קטנה (אנ') באוסטריה תחתית. ב-1909 שדרג הקיסר את תוארה של סופיה ל"דוכסית הוהנברג", ונקבע כי בנה הבכור יירש את התואר, בעוד שאר בניה יקבלו את התואר "נסיך הוהנברג". ב-1914 נרצחו פרנץ פרדיננד וסופיה בסרייבו, ובנם מקסימיליאן ירש את התואר "דוכס הוהנברג". אחותו סופיה ואחיו ארנסט ירשו את התואר "נסיכי הוהנברג". בעקבות מלחמת העולם הראשונה ופירוק האימפריה האוסטרו-הונגרית, הוחרמו חלקים גדולים מנכסי בית הוהנברג בידי ממשלת צ'כוסלובקיה (לדוגמה טירת קונופישטה ליד פראג). מתוקף החוק ההבסבורגי, הופקעו גם רבים מנכסיהם באוסטריה. חוק זה גם אסר על שימוש בתוארי אצולה באוסטריה, ולפיכך נאלצו בני הוהנברג לאמץ את השם "הוהנברג" כשם משפחה במקום תואר אצולה. עם זאת, מקסימיליאן וארנסט היו שניהם פעילים במסגרת תנועה מלוכנית, ועמדו בקשר הדוק עם אוטו, נסיך הכתר של אוסטריה. כמו מרבית המלוכנים האוסטרים, התנגדו חברי בית הוהנברג לסיפוח אוסטריה בידי הנאצים, ובשל כך נשלחו מקסימיליאן וארנסט לדכאו. כמו כן 20,000 דונם מנכסי בית הוהנברג הופקעו בידי הנאצים. לאחר סיום מלחמת העולם השנייה, הצליחו האחים להחזיר חלק מהנכסים המוחרמים, ובין היתר את טירת ארססטן בדרום אוסטריה. מקסימיליאן גם היה נציגו של הנסיך אוטו במשא ומתן מול ממשלת אוסטריה על החזרת נכסים של בית הבסבורג לידיים המקוריות ועל ביטול החוק ההבסבורגי אשר מנע מבני הבסבורג להיכנס לאוסטריה. הוא נכשל בכך כישלון חרוץ. הוא נפטר ב-1962, ובנו פרנץ ירש את התואר "דוכס הוהנברג". פרנץ נפטר ב-1977, וכיום עומד בראש הבית אחיו גאורג. גאורג עבד בעבר כדיפלומט ושימש בין היתר כשגריר אוסטריה במדינת הוותיקן. פרט להיותם צאצאים של בית הבסבורג-לורן, בני הוהנברג גם מקושרים למשפחות אצולה אחרות ברחבי אירופה. פרנץ, דוכס הוהנברג היה נשוי לאליזבת, נסיכת לוקסמבורג בתה של שארלוט, הדוכסית הגדולה של לוקסמבורג. כמו כן הם קשורים בקשרים רחוקים לבתי המלוכה של ליכטנשטיין ובריטניה. צורת הפנייה הרשמית אל המחזיק בתואר "נסיך הוהנברג" הייתה ”הוד רוממותו”. למחזיק בתואר "דוכס הוהנברג" (היינו ראש הבית) ואשתו, צורת הפנייה הייתה ”הוד מעלתו”. מדיה וקבצים בנושא בית הוהנברג בוויקישיתוף בית הוהנברג
לורן מייקלס

לורן מייקלס CC (באנגלית: Lorne Michaels; נולד ב-17 בנובמבר 1944) הוא מפיק, במאי, תסריטאי, קומיקאי ושחקן קנדי-אמריקאי-יהודי. יצר והפיק תוכניות בידור וסרטים קומיים רבים לאורך השנים, ובהם: "סאטרדיי נייט לייב", "לייט נייט" עם קונאן או'בריאן, "טונייט שואו" עם ג'ימי פאלון, "רוק 30", "פעלולן לנצח", "אימא מלווה", "עולמו של ויין", ו"ילדות רעות". נולד בשם לורן דייוויד ליפקוביץ (Lorne David Lipowitz) בקיבוץ בארץ ישראל בטרם קום המדינה, לפלורנס (לבית בקר) ואברהם ליפקוביץ, הוורים יהודים ממוצא אשכנזי. בינקותו ירדה משפחתו עמו לקנדה ושם גדל בטורונטו. על-פי גרסה נפוצה מוכרת אחרת, הוא נולד בטורונטו, קנדה. קיבל תואר בספרות אנגלית מאוניברסיטת קולג' (השייך לאוניברסיטת טורונטו) ב-1966. ב-1987 הוא התאזרח גם כאמריקאי. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ב-2012 הוענק לו פרס הצטיינות אישי על פועלו כקומיקאי וכסטיריקן(אנ') בטקס פרסי פיבודי. ב-2002 הוענק לו תואר כבוד ממסדר קנדה. ב-2016 הוענקה לו מדליית החירות הנשיאותית של ארצות הברית. לו שלושה ילדים, והוא אף נישא במהלך חייו לשלוש נשים שונות. בשנים 1967–1980 נישא בראשונה לתסריטאית הקנדית-יהודייה רוזי שוסטר (אנ') - דודניתו של הקומיקסאי והשותף-יוצר של "סופרמן", ג'ו שוסטר. בשנים 1981–1987 נישא בשנית לדוגמנית סוזן פוריסטל. ב-1991 נישא בשלישית לעוזרת שלו לשעבר אליס בארי. "סאטרדיי נייט לייב" – (תוכנית המערכונים הסאטירית "Saturday Night Live"', שהוא משמש בה כמפיק עד היום) מדיה וקבצים בנושא לורן מייקלס בוויקישיתוף אתר האינטרנט הרשמי של לורן מייקלס לורן מייקלס, במסד הנתונים הקולנועיים IMDb (באנגלית) לורן מייקלס, באתר AllMovie (באנגלית) לורן מייקלס, באתר Box Office Mojo (באנגלית) לורן מייקלס, במסד הנתונים הקולנועיים KinoPoisk (ברוסית) לורן מייקלס, באתר MusicBrainz (באנגלית) מורן שריר, סאטרדיי נייט לייב חוגגת 50. ה"פיהרר" שלה, לורן מייקלס, חוגג 80. האם היא תשרוד גם בלעדיו?, באתר הארץ, 15 בפברואר 2024 לורן מייקלס, באתר אנציקלופדיה בריטניקה (באנגלית) Lorne Michaels: the inscrutable kingmaker of comedy "Rosie Shuster Biography (1950-)". www.filmreference.com. Smith, Chris (13 במרץ 1995). "Comedy Isn't Funny". New York Magazine. ארכיון מ-11 בספטמבר 2017. נבדק ב-26 באוגוסט 2017. {{cite news}}: (עזרה) "TV Star Frank Shuster kisses his daughter, Rosalind, last night after her marriage at Holy Blossom Temple to Lorne Michaels. The bride interviews perf(...) – All Items – Digital Archive : Toronto Public Library". tpl.ca. 2 בנובמבר 1967. נבדק ב-24 ביוני 2024. {{cite web}}: (עזרה) "Lorne David Michaels and wife : Wedding". library.yorku.ca. 3 בנובמבר 1967. נבדק ב-24 ביוני 2024. {{cite web}}: (עזרה) "Biography and Filmography: Rosie Shuster". Hollywood.com. 6 בפברואר 2015. ארכיון מ-26 באוגוסט 2017. נבדק ב-26 באוגוסט 2017. {{cite web}}: (עזרה) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יחסי לבנון–מקסיקו

יחסי לבנון–מקסיקו הם היחסים הדיפלומטיים הרשמיים בין לבנון למקסיקו. בין המדינות יחסים ידידותיים, דוגמה היסטורית ליחסי ידידות אלה ניתן לראות בהגירה הלבנונית למקסיקו בסוף המאה ה-19. שתי המדינות חברות באומות המאוחדות. ללבנון יש שגרירות במקסיקו סיטי ולמקסיקו יש שגרירות בביירות. היחסים בין מקסיקו ללבנון היו קיימים עוד לפני ביסוס יחסיהם הדיפלומטיים הרשמיים. בשנת 1878, אלפי מהגרים לבנונים (ברובם נוצרים מרונים) עזבו את בתיהם, שבאותה תקופה היו תחת הכיבוש העות'מאני ומאוחר יותר תחת הקולוניזציה הצרפתית; והיגרו למקסיקו. כיום, מעל 500,000 אנשים במקסיקו הם בעלי שורשים לבנוניים, בעקבות כך מקסיקו מדורגת במקום הרביעי בגודל קהילתה הלבנונית מבין המדינות בעלות קהילה לבנונית מחוץ ללבנון. לאחר שלבנון קיבלה עצמאות מצרפת ב-1943; היחסים הדיפלומטיים הרשמיים בין מקסיקו ללבנון נוסדו לראשונה ב-12 ביוני 1945. ב-1947, נציגויות דיפלומטיות ושגרירויות מונו לבירת כל מדינה בהתאמה. ב-1975, לבנון חוותה מלחמת אזרחים ומסיבות ביטחוניות, נסגרה שגרירות מקסיקו בביירות נסגרה ביוני 1982 ונפתחה מחדש ב-1996. מאז, מקסיקו שמרה על שגרירות בלבנון במהלך מספר התפרצויות אלימות בלבנון ובזמן המלחמות בין ישראל ולבנון. בשנת 2000, שר החוץ המקסיקני רוסאריו גרין הפך לפקיד הציבור המקסיקני בדרגה הגבוהה ביותר שביקר בלבנון. בספטמבר 2010, נשיא לבנון מישל סלימאן הפך לראש המדינה הרשמי הראשון שביקר במקסיקו, ונפגש עם ראש הממשלה המקסיקני פליפה קלדרון. בפברואר 2015, שר החוץ הלבנוני ג'בראן באסיל הגיע למקסיקו כדי לדון בחגיגות לציון 70 שנה לתחילת יחסיהם הדיפלומטיים בין שתי האומות. במאי 2015, שר החוץ המקסיקני חוסה אנטוניו מאדה הגיע לביקור רשמי בלבנון. שתי המדינות חתמו על הסכם שיתוף פעולה מדעי וטכני ביולי 2004 ועל הסכם שיתוף פעולה חינוכי ותרבותי ביוני 2006. בין שתי המדינות מתקיימים יחסי מסחר צנועים. בשנת 2016, סך כל המסחר נעמד הסתכם בכ-14 מיליון דולר. לבנון היא שותפת המסחר ה-111 בגודלה עם מקסיקו בעולם, וה-12 בגודלה במזרח התיכון. בין 2013 ל-2017, חברות לבנוניות השקיעות כ-110 מיליון דולר במקסיקו, בעיקר בתעשיות ייצור ותעשיות חקלאיות. בשנת 2015, שתי האומות דנו באפשרות של חתימה על הסכם סחר חופשי. Embajada del Líbano en México | Página principal, www.mexico.mfa.gov.lb Inicio, embamex.sre.gob.mx (בספרדית) Antecedentes :: Emigrante Libanés, www.emigrantelibanes.com משרד האוצר המקסיקני על לבנון (בספרדית) היחסים הבילטרליים בין לבנון למקסיקו (בספרדית) Secretaría de Relaciones Exteriores | Gobierno | gob.mx, www.sre.gob.mx (בספרדית) [1] México y Líbano fortalecen lazos comerciales (בספרדית)  México y Líbano apuntan a lo más alto en sus relaciones (בספרדית) היחסים הדיפלומטיים בין מקסיקו ללבנון (בספרדית) משרד האוצר המקסיקני: לבנן (ספרדית) "El Líbano busca TLC con México: embajador". Excélsior (בספרדית). 2015-02-21. נבדק ב-2017-10-05.
ז'רמי רנייה

ז'רמי רנייה (בצרפתית: Jérémie Renier; נולד ב-6 בינואר 1981) הוא שחקן קולנוע בלגי. רנייה נולד בבריסל, בלגיה, הצעיר מבין ארבעה ילדים. הוא גדל עם הוריו, שניהם סובלים ממחלת הפרכת. יש לו שתי אחיות ואח אחד. רנייר התעניין במשחק מגיל צעיר והשתתף בקורסים של משחק ותיאטרון. בשנת 1991, רנייה נבחן ללא הצלחה לתפקיד הראשי בסרט "טוטו הגיבור" מאת ז'אקו ואן דורמאל, אך שנה לאחר מכן, בגיל אחד עשרה, הוא קיבל תפקיד משנה בקומדיה "Les Sept Péchés capitaux" של הבמאית ביאטריס פלורס סילבה. באותה שנה ביצע רנייה את הופעת הבכורה שלו בתיאטרון, כאשר שיחק בתפקיד הראשי של פינוקיו בתיאטרון המלכותי של מונס. בשנת 1996 שיחק בתפקיד הראשי בסרטם של האחים דארדן "ההבטחה", וב-2001 בסרט "אחוות הזאבים". בשנת 2002 הוכתר כאחד הכוכבים העולים של הקולנוע האירופאי על ידי איגוד קידום הסרטים האירופאי (European Film Promotion). ב-2004 שיחק בסרט הטלוויזיה "פדיטה הקטנה" המבוסס על רומן מאת ז'ורז' סאנד. ב-2005 שיתף רנייה פעולה בשנית עם האחים דארדן כששיחק בסרט "הילד" שזכה בפרס דקל הזהב והוא היה מועמד באותה שנה לפרס סזאר. ב-2006 גילם את בנה של איזבל הופר בסרט "דיני רכוש" ובאותה שנה שיחק בסרט "נשיא" בתפקיד של סטודנט היוצא עם בתו של נשיא צרפת. כשנה לאחר מכן, ב-2007, שיחק בסרט הבריטי-צרפתי "כפרה" מאת הבמאי ג'ו רייט, וב-2008 שיחק בסרט "ברוז'" שכתב וביים מרטין מקדונה. באותה שנה שיחק בסרט "שעות קיץ" של אוליבייה אסאיאס. ב-2010 שיחק בסרט "פוטיש - אישה צעצוע", ובשנת 2011 שיחק בסרט הילדים זוכה פרס חבר השופטים בפסטיבל קאן "הילד עם האופניים". מדיה וקבצים בנושא ז'רמי רנייה בוויקישיתוף אתר האינטרנט הרשמי של ז'רמי רנייה ז'רמי רנייה, במסד הנתונים הקולנועיים IMDb (באנגלית) ז'רמי רנייה, באתר "אידיבי", מאגר הידע העברי לקולנוע ישראלי ועולמי ז'רמי רנייה, באתר AllMovie (באנגלית) ז'רמי רנייה, במסד הנתונים הקולנועיים KinoPoisk (ברוסית) ז'רמי רנייה, באתר MusicBrainz (באנגלית) Jérémie Renier, Belgium - Shooting Stars 2002, באתר European Film Promotion
מילון היופי

מילון היופי היא תוכנית לייפסטייל שבועית המשודרת בערוץ 13 בהנחיית סנדרה רינגלר, גליה תורן חן וד"ר אלון לירן. בעבר שודרה בערוץ עשר. התוכנית עלתה לראשונה בשנת 2014 בערוץ 10, ובינואר 2019 עברה לערוץ 13, בעקבות מיזוג רשת וערוץ עשר. סנדרה רינגלר, סטייליסטית ומגישת טלוויזיה, אשת אופנה ועוסקת בתחום הלייף סטייל גליה תורן חן, מומחית למגמות איפור, טיפוח ובישום בישראל ובעולם ד"ר אלון לירן, מומחה לכירורגיה פלסטית, אסתטית ומשחזרת במרכז כל תוכנית עומדת אות אחת מאותיות האלף-בית העברי. סביב אותה אות מאוגדות הפינות השונות בתוכנית זו או שהתוכנית היא ספיישל שלם המתמקד בנושא כלשהו. לדוגמה: ספיישל פינוקים, ספיישל יום המשפחה ועוד בתוכנית מילון היופי מתארחים מומחים מעולמות שונים להעשרת הצופים ולחשיפה לחידושים בתחום. מדי שבוע עולות בתוכנית סוגיות רלוונטיות ואקטואליות מעולם האופנה והיופי ומוצגים טרנדים ומגמות בישראל ומחוצה לה . בכל תוכנית מתארחים אנשים מהתחומים בהם עוסקת התוכנית ועונים על שאלון אישי קבוע. התוכנית משודרת מידי שבת בערוץ 13 בשעה 10:00 בבוקר, ובשידור חוזר בימי חמישי בשעה 14:00. פינת אופנה קבועה עם הצעות ללבוש ולסגנון בהתאם לנושא השבועי של התוכנית ולאות בה מתמקדת התוכנית. פינת האינסטגרם - פינת אינסטגרם קבועה בהגשתו של הסטייליסט והמעצב יואב מאיר. בפינה תמונות שונות מחשבונות אינסטגרם פופולריים בישראל וברחבי העולם בהתאמה לנושא התוכנית השבועי. ישנה ביקורת על כך שהתוכנית עוסקת בנושאים שטחיים. (...) רובנו משלמות יותר מדי כסף בניסיון להיות יפות יותר, לעתים אנחנו משלמות על הניסיון הזה גם באובדן איי־קיו. בצוק העתים, לאחר שלא היה לי משהו טוב יותר לעשות, בהיתי בצער ובתדהמה בתוכנית המפגרת ביותר שהזדמן לי לראות עד היום. קוראים לה "מילון היופי" ומנחות אותה שלוש נשים סופר־מטופחות, חסרות הבעות פנים (עודף בוטוקס?) ומצחקקות ככל שמאפשרים להן המחטבים ("חובה, מחטב זה מאסט", לדברי סנדרה רינגלר, הסטייליסטית של שרה נתניהו) והן דנות בנושאים כמו חומרי מילוי לפנים, "ביוטי" (כי הרי אין לזה מילה בעברית), תוספות שיער (כי כפי שאומר מעצב השיער המבדר המופיע שם, "אין אשה לא יפה. יש רק אשה שלא מטפחת". "נכון", משיבה לו רינגלר, "גם הלנה רובינשטיין אמרה"). — קשה להיות יפה? קשה יותר להיות מכוערת, כתבתה של נרי ליבנה בעיתון "הארץ" "מילון היופי", במיזם "אישים" לתיעוד היצירה הישראלית דף התוכנית באתר האינטרנט של ערוץ 10 ערוץ היוטיוב של מילון היופי נרי ליבנה, קשה להיות יפה? קשה יותר להיות מכוערת, באתר הארץ, 8 ביוני 2016 ניב הדס, מיושנת ומסוכנת: התוכנית של סנדרה רינגלר מתאימה למאה ה-19, באתר הארץ, 11 באוקטובר 2018 מילון היופי, באתר web.archive.org, ‏2017-10-05 מילון היופי, באתר www.ishim.co.il
Open Wide

Open Wide (בעברית: לפתוח פה גדול) הוא שיר של הדי ג'יי והמפיק הסקוטי קלווין האריס מתוך אלבום האולפן הרביעי שלו, Motion. בשיר משתתף גם הראפר האמריקאי ביג שון. השיר פורסם במקור כסינגל שיווקי ב-27 באוקטובר 2014. השיר יצא באופן רשמי ברדיו הקצבי-עכשווי בארצות הברית ב-27 בינואר 2015 כסינגל החמישי מתוך האלבום. "Open Wide" הוא גרסה ווקאלית של הרצועה האינסטרומנטלית של האריס "C. U. B. A", אשר דומה לבי-סייד של הסינגל "Blame". השיר הגיע בשיאו למקום ה-23 בבריטניה, והפך לסינגל הראשון של האריס שלא הגיע לעשרת הראשונים שם מאז 10 במאי 2010. הווידאו קליפ הנלווה בוים על ידי אמיל נאוה, והוא קליפ קולנועי המציג ירי מדברי. כאשר שני צדדים מתנגדים יורים אחר ירייה זה על זה, רוקדת בלרינה באמצע קרב היריות, ומתחמקת מהכדורים באופן דומה לזריזותו של קיאנו ריבס במטריקס. מידע על היצירה "Open Wide" באתר מיוזיק בריינז מידע על הסינגל "Open Wide" באתר מיוזיק בריינז מידע על השיר "Open Wide" באתר AllMusic סרטון השיר "Open Wide" באתר יוטיוב
Beauty and a Beat

Beauty and a Beat (בעברית: יופי ומקצב) הוא שיר של הזמר הקנדי ג'סטין ביבר מתוך אלבום האולפן השלישי שלו, Believe. בשיר משתתפת גם הראפרית הטרינידדית ניקי מינאז', אשר כתבה את השיר יחד עם כותב השירים ההודי-אמריקאי סוואן קוטצ'ה, מקס מרטין וזד. והופק על ידי שני האחרונים עם מערכת תופים כבדה וסינתיסייזרים. מבחינה מילולית, עוסק תוכן השיר בג'סטין ביבר, אשר רוצה לקחת את אהבתו למועדון, שם הם יכולים "לחגוג כאילו זה 3012". זה השיר היחיד מהאלבום, אשר ביבר לא השתתף בכתיבתו. השיר הפך לסינגל השלישי מתוך האלבום. בעקבות יציאתו האלבום, הגיע שיר זה, בשבוע הראשון במצעד הבילבורד הוט 100 למקום ה-72, הודות הצלחתו בהורדות דיגיטליות. לאחר פרסום הווידאו קליפ של השיר, נכנס השיר מחדש למצעד, הוצב שנית במקום ה-72, ובהמשך הגיע בשיאו למקום החמישי. כמו כן, בשבועו הראשון בקנדה הוט 100, הגיע השיר למקום ה-47. "Beauty and a Beat" נכתב במקור על ידי המפיק המוזיקלי זד בשביל אלבומו, Clarity, אלא שבהמשך הרגיש שהשיר לא ממש התאים לסגנון האלבום החדש שלו, ולכן, הוא, יחד עם מקס מרטין, סוואן קוטצ'ה וניקי מינאז' כתבו גרסה לאלבום האולפן השלישי של ביבר, Believe, שפורסם ב-2012. ניקי מינאז' השתתפה גם היא בשיר, כאמנית אורחת. מאוחר יותר דיבר ביבר על שיתוף הפעולה עם מינאז' ואמר: "רציתי ראפר, ואני חושב שהיא הבחירה הטובה ביותר לכך. הרגשתי שהיא מתאימה בדיוק לשיר". אלבום של רמיקסים שוחרר ב-11 בדצמבר 2012. ביבר הופיע עם השיר לראשונה בפרסי המוזיקה האמריקאית עם מינאז'. כמו כן, שרה מינאז' את חלקה בשיר כחלק מסיבוב ההופעות Pink Friday: Reloaded Tour. ביבר אף הופיע עם השיר בוויקטוריה סיקרט פאשן שואו, וכן בוונגו טנגו 2015. הקליפ לשיר, אותו ביים ביבר עצמו, פורסם ב-12 באוקטובר 2012 בערוץ היוטיוב שלו, והחזיק לתקופה בשיא של רף הצפיות הגבוה ביותר ל-24 שעות עם 10.6 מיליון צפיות תוך יממה אחת. נכון למאי 2022, צבר הווידאו קליפ כמיליארד מיליון צפיות ביוטיוב, והוא הווידאו האחד עשר הנצפה ביותר של ביבר באתר. ב-15 ביוני 2022, הווידאו קליפ של השיר נצפה יותר ממיליארד צפיות באתר יוטיוב, ונהפך לשירו ה-11 של ביבר ולשירה השמיני של מינאז' לעשות זאת. השיר נכלל במשחק Just Dance 4. מידע על היצירה "Beauty and a Beat" באתר מיוזיק בריינז סרטון השיר "Beauty and a Beat" באתר יוטיוב ‘Beauty And A Beat’ by Justin Bieber ft. Nicki Minaj has surpassed 1 billion views on YouTube., www.facebook.com
ג'יימס הקמן

ג'יימס ג'וזף הקמן (אנגלית: James Joseph Heckman; נולד ב-19 באפריל 1944) הוא כלכלן אמריקאי מכהן באוניברסיטת שיקגו אשר משמש פרופסור בכיר בכלכלה ע"ש הנרי שולץ, פרופסור למשפטים בבית ספר למשפטים, ומנהל את המרכז לכלכלה של הפיתוח האנושי באוניברסיטה. בשנת 2000 זכה הקמן יחד עם דניאל מקפאדן בפרס נובל לכלכלה על תרומתו לפיתוח של תאוריה ושיטות לניתוח מדגמים סלקטיביים. הקמן נחשב לאחד מהכלכלנים המשפיעים והמצוטטים ביותר. הקמן נולד בשיקגו. הוא קיבל תואר ראשון במתמטיקה בקולורדו קולג' (1965), ותואר שלישי בכלכלה באוניברסיטת פרינסטון (1971) בהדרכת אלברט ריס. הקמן התפרסם במחקריו על ניתוח מדגמים סלקטיביים וניתוח קשרים סיבתיים, ובמיוחד על פיתוח תיקון הקמן, אשר על כך הוא זכה בפרס נובל לכלכלה. הוא נודע גם במחקריו בתחום כלכלת עבודה ובתחום כלכלת חינוך בייחוד בנוגע ליעילותן של תוכניות לפיתוח כישורים בגיל הרך. מחקריו האחרונים מתמקדים באי שוויון, בפיתוח אנושי ורכישת מיומנויות לאורך החיים ובדגש על הגיל הרך. במחקרים אלו הקמן משתף פעולה עם דיסציפלינות אחרות מלבד כלכלה כמו פסיכולוגיה, גנטיקה, אפידמיולוגיה ומדעי המוח כדי לבחון את אופן התפתחות האדם, הדרכים שקובעים את הניידות החברתית והקשרים ביניהם לאורך מחזור החיים. הקמן פרסם מעל 300 מאמרים ו-9 ספרים. הקמן זכה במספר פרסים על עבודתו. בין פרסיו, פרס נובל לכלכלה 2000, מדליית ג'ון בייטס קלארק לשנת 1983, פרס דן דוד לשנת 2016, פרס ג'ייקוב מינסר על מפעל חיים ב-2005, פרס דניס אייגנר לשנים 2005 ו-2007, מדליית יוליסס מאוניברסיטה הלאומית של אירלנד בדבלין ב-2006, פרס תאודור ו' שולץ ב-2007, מדליית זהב של נשיא הרפובליקה של איטליה ב-2008, פרס לתרומה ייחודית במדיניות ציבורית עבור ילדים בשנת 2009 וכן מדליית פריש בשנת 2014. מדיה וקבצים בנושא ג'יימס הקמן בוויקישיתוף אתר האינטרנט הרשמי של ג'יימס הקמן (באנגלית) ג'יימס הקמן, באתר פרס נובל (באנגלית) ג'יימס הקמן, באתר פרויקט הגנאלוגיה במתמטיקה ג'יימס הקמן, באתר dblp ג'יימס הקמן, באתר ResearchGate ג'יימס הקמן, באתר גוגל סקולר ג'יימס הקמן, באתר SSRN ג'יימס הקמן, באתר אוניברסיטת שיקגו ג'יימס הקמן, באתר מכון טאוב ג'יימס הקמן, באתר אנציקלופדיה בריטניקה (באנגלית) James J. Heckman | University of Chicago Law School, www.law.uchicago.edu (באנגלית) [1], Ideas https://cehd.uchicago.edu/?page_id=71#awards
מאתיי סוקור

מאתיי סוקור (ברומנית: Matei Socor;‏ 15 בספטמבר 1908 - 30 במאי 1980) היה מלחין, מנצח ופעיל פוליטי קומוניסטי יהודי רומני, חבר מתכתב באקדמיה הרומנית, נשיא מועצת הרדיו של רומניה ונשיא איגוד המלחינים של רומניה. סוקור הלחין את ההמנון הלאומי הרומני אזיקים מנופצים, ששימש בין השנים 1949 - 1953 ואת המנון רומניה אנו מהללים אותך רומניה!, ששימש בין השנים 1953 - 1977. מאתיי סוקור נולד ביאשי, רומניה, כבנם של עמנואיל סוקור, עיתונאי רומני ממוצא ארמני ושל אם יהודייה. הוא סיים לימודי בית ספר תיכון ביאשי והמשיך באוניברסיטה הלאומית למוזיקה בבוקרשט, שם למד בשנים 1927 - 1929. מ-1930 עד 1933 למד בבית הספר הגבוה למוזיקה ולתיאטרון בלייפציג. בסיום לימודיו שב לרומניה ועבד כחוקר מוזיקה במסגרת המכון לפולקלור של בוקרשט. הוא הצטרף למפלגה הקומוניסטית הרומנית ופעל בה בתנאי מחתרת. Contribuția evreilor din România la cultură și civilizație, הוצאת HASEFER‏ 2004, עמודים 509 - 510. (ברומנית) Evrei din România, הוצאת HASEFER‏ 2008, עמוד 361. (ברומנית) מאתיי סוקור, באתר MusicBrainz (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.